Tryggingafélagið TM vonast til þess að fá viðskiptabankaleyfi næsta sumar . Kaup félagsins á fjármögnunarfélaginu Lykli , sem mun rúmlega tvöfalda efnahag TM , eru liður í þeirri vegferð að breikka rekstrargrunn félagsins og væra hann nær bankastarfsemi . Þetta kemur fram í viðtali við Sigurð Viðarsson , forstjóra TM , í Markaðunum , fylgiriti Fréttablaðsins um viðskipti og efnahagsmál , í dag . Þar segir Sigurður að TM hafi áhuga á að koma á fót banka sem skori stóru bankanna á hólm . „ Sá banki væri ekki með þunglamalega yfirbyggingu eða fortíðarvanda á borð við gömul tölvukerfi , eins og stóru bankarnir þrír . Það er lúxus að geta byrjað frá grunni . “ Hann segir við Markaðinn að hann hafi ekki áhuga á að stofna alhliða banka heldur að TM muni finna sína syllu á markaðnum . „ Til viðbótar við þá þjónustu sem Lykill býður , sem er að stærstum hluta fjármögnun bíla og atvinnutækja , munum við byrja á að bjóða innlán . “ Auglýsing Nú stendur yfir hlutafjáraukning í TM þar sem félagið er að selja nýja hluti í sér fyrir um þrjá milljarða króna . Þeir fjármunir fara í að greiða fyrir Lykil en meginþorri þess kaupverðs , sem er 9,25 milljarðar króna , verður greitt með handbæru fé TM . Með kaupum TM á Lykli verður til félag með heildareignir yfir 80 milljörðum króna , og fjármögnun - þ.e. útlán og leigusamningar - verður stór hluti starfseminnar . Þannig má segja að kaup TM séu hluti af hagræðingu á fjármála - og tryggingamarkaði , þar sem fyrirtæki stækka og sameinast , til að auka arðsemi . Í viðtalinu við Markaðinn segir Sigurður að þetta skref sé meðal annars stigið til að bregðast við fyrirsjáanlegum samdrætti á tryggingamarkaði . Bílatryggingar séu umfangsmesta varann á þeim markaði og það megi búast við að iðgjöld vegna þeirra dragist saman í nánustu framtíð með tilkomu sjálfkeyrandi bíla þar sem slíkir muni að öllum líkindum lenda í mun fleiri óhöppum . Stærsti eigandi TM er fjárfestingafélagið Stoðir með tæplega tíu prósent eignarhlut en svo koma þrír stórir lífeyrissjóðir : Gildi , Lífeyrissjóður verzlunarmanna , Birta og LSR með samanlagt tæplega þriðjungshlut . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .